Dávid (biblická postava)

[náhľad|[Ikona Dávida (18. stor.), Kiži (Rusko)]]
[náhľad|''[Dávid a Goliáš (Caravaggio)|Dávid a Goliáš* od [[Caravaggio|Caravaggia]], cca 1599. [[Prado]], [[Madrid]]]]
*'Dávid*', syn [[Izai]]ho (* 2729 – † 2799 ([[židovský kalendár|židovského kalendára]]) / * asi [[1040 pred Kr.]] – † asi [[970 pred Kr.]]) bol druhý kráľ zjednoteného [[Izrael]]a. Nastúpil po [[Iš-bošet]]ovi, jednom zo synov kráľa [[Saul (kráľ Izraela)|Saula]], ktorý zahynul v bitke s Filištíncami za trest  pre svoje správanie a neposlušnosť voči [[Boh]]u. Je predstavovaný ako spravodlivý, nie však dokonalý panovník; rovnako tiež ako uznávaný bojovník, básnik a hudobník (je považovaný za autora mnohých [[žalm]]ov). Jeho život a vláda je v [[Biblia|Biblii]] zaznamenaná v [[Knihy Samuelove|Prvej a Druhej knihe Samuelovej]] a v [[Knihy kráľov|Prvej knihe kráľov]].

== Biblia o Dávidovi ==
„*Boh zanevrel na kráľa Saula, kvôli jeho neposlušnosti a vyslal proroka Samuela k Izaimu do Betlehema, aby medzi jeho ôsmimi synmi našiel nového kráľa. Voľba padla na Dávida, Izaiho najmladšieho syna, ktorý pásol ovce svojho otca. Pretože sa Bohu zaľúbil, nariadil Samuelovi, aby Dávida pomazal ako ďalšieho kráľa Izraela.*“

„*Saul sa veľmi trápil. Jeho služobníci mu odporučili poslať pre Dávida, nadaného hráča na harfu. A tak Dávid vstúpil do Saulových služieb a kedykoľvek Saula posadlo trápenie zoslané od Boha, Dávid ho obveselil hrou na harfu.*“

Počas Saulovej vlády hrozil Izraelu znovu vojenský konflikt s [[Filištínci|Filištíncami]]. 

Dávid nosieval jedlo svojim trom starším bratom, ktorí spoločne so Saulom išli do boja proti Filištíncom a počúvali posmešné reči filištínskeho hrdinu, obra [[Goliáš]]a. Nikto z Izraelitov sa mu neodvažoval postaviť, a preto keď Dávid vyhlásil, že pôjde bojovať s Goliášom, Saul ho spočiatku odhováral. Nakoniec však súhlasil a obliekol Dávida do svojho vlastného panciera. Ale Dávid sa v ňom necítil dobre, vyzliekol Saulovu pancierovú zbroj a povedal, že pôjde bez nej. Dávid trafil Goliáša kameňom z praku presne do čela, pribehol k nemu a jeho vlastným mečom mu odsekol hlavu. Keď Filištínci videli, že ich najsilnejší hrdina je mŕtvy, zutekali z boja. Dávid týmto súbojom zaistil Izraelu víťazstvo.

Kráľ Saul z vďačnosti menoval Dávida veliteľom svojej armády a dal mu za ženu svoju mladšiu dcéru Míchal. Dávid zvíťazil v mnohých vojnách a jeho popularita medzi ľuďmi rástla až do tej miery, že Saul začal žiarliť a pokúšal sa ho zabiť. Saulov syn Jonatán ho na kráľovu nevraživosť upozornil, a tak Dávid uteká do divočiny.

Saul i jeho traja synovia Jonatán, Abinadáb a Malkišua padli v boji s Filištíncami. Po tejto udalosti sa v [[Hebron]]e zišli starší Izraela, aby Dávida s konečnou platnosťou vo veku 30 rokov potvrdili na tróne.

Dávid kraľoval vyše 40 rokov, z toho 7 rokov a 6 mesiacov v Hebrone a 33 rokov v [[Jeruzalem]]e. Mal 8 manželiek a viac než 18 detí,  tiež mal 80 konkubín, dožil sa 70 rokov a bol pochovaný v [[Jeruzalem]]e – meste Dávidovom. Po jeho smrti sa stal kráľom Judska a Izraela jeho syn [[Šalamún]].

Dávid sa v [[Nový zákon|Novom zákone]] uvádza aj v rodokmeni [[Ježiš Kristus|Ježiša Krista]].

Uvádza sa ako patrón hudobníkov, spevákov, básnikov a baníkov.

[[Gréckokatolícka cirkev|Gréckokatolícka]] a [[Pravoslávna cirkev|pravoslávna]] cirkev si ho pripomínajú v nedeľu po [[Narodenie Pána|Kristovom narodení]].

== Knihy o Dávidovi ==
* McKenzie, Steven: Král David (Volvox Globator, 2004)
* Messadié, Gerald: Kráľ Dávid (Motýľ, 2007)

== Referencie ==
<references />

== Pozri aj ==
* [[Kniha žalmov]]

== Literatúra ==
* "30. december : Sv. DÁVID." In: Daniel Dian - Viliam Judák: Každý deň so svätými : II. diel. Trnava : Spolok svätého Vojtecha, 2007. s. 198. ISBN 978-80-7162-679-4
* "Jozef Snúbenec, Dávid kráľ a Jakub, brat Boží : Nedeľa po Narodení." In: Antonín Čížek: *Synaxár : Životy svätých.'' Prešov : Spolok biskupa Petra Pavla Gojdiča, 1998, s. 136-137. ISBN 80-967341-1-3
* Dávid. In: 
* Puchala, Rastislav: On postaví dom tebe (Postoj Media, 2023)

## Iné projekty

Kategória:Vládcovia Izraela
Kategória:Biblické postavy
Kategória:Harfisti